Tízéves a Pázmány Péter Katolikus Egyetem Jog- és Államtudományi Kar
Felsőoktatás -- jogi -- Magyarország Felsőoktatás -- katolikus Felsőoktatás -- egyházi -- katolikus -- Magyarország Felsőoktatás-történet -- Magyarország
A Pázmány Péter Katolikus Egyetem Jog- és Államtudományi Kara 2005-ben ünnepli tizedik születésnapját. Bár a kar maga hivatalosan tízesztendős, egyik hallgatója az intézmény fiatal voltára irányuló kérdésre egy beszélgetésben szinte sértődötten vágta rá: ez a kar, ez az egyetem nem tíz, hanem kétezer éves. Valóban, a katolikus egyetem és jogi kara olyan társadalmi igényeknek próbál megfelelni, amelyek - folyamatosan változó formákban és olykor kevésbé, máskor erőteljesebben látható módon - a történelem során folyamatosan jelentkeznek, és amelyek kétezer esztendeje a kereszténységben öltöttek testet. A katolikus, keresztény szellemű oktatás, képzés - annak alacsonyabb szintjeitől a felsőoktatásig - létszükséglet a társadalom, különösen egy, a kommunizmus igájába kényszerített, onnan pedig csak a közelmúltban kitörő, annak átkos hatásait még sokáig hordozó társadalom számára. A nyílt diktatúrából átkerültünk a más, finomabb eszközökkel dolgozó, mégis az emberi együttélés hagyományos keretei, az emberi lélek természetes szükségletei ellen ható burkolt korlátozások korába, amely egy mindent materiális alapon, az anyagi haszon szempontjából mérő világrendet épített fel. Ebben a számunkra új és nehezen megtanulható rendben kell megtalálni helyünket, mozgásterünket. Erre lehetőség is nyílik. A számos ellenhatás dacára ez a világrend bizonyos mértékben és keretek között biztosítja az egyének, a társadalmak szabadságát. A keresztény emberek felelőssége pedig abban áll, hogy ezzel a szabadsággal megfelelően éljenek.
Bándi Gyula (környezetjogász, ügyvéd, ombudsman, egyetemi tanár) (1955-) (főszerk) Horváth Attila (jogtörténész, lapszerkesztő, egyetemi tanár) (1959-) (szerkesztette) Koltay András (médiajogász, emberi jogász, köztisztviselő, lapszerkesztő, egyetemi tanár) (1978-) (szerkesztette) Szent István Társulat
Pázmány Péter Katolikus Egyetem Jog- és Államtudományi Kar Bándi Gyula (környezetjogász, ügyvéd, ombudsman, egyetemi tanár) (1955-) (főszerk) Horváth Attila (jogtörténész, lapszerkesztő, egyetemi tanár) (1959-) (szerkesztette) Koltay András (médiajogász, emberi jogász, köztisztviselő, lapszerkesztő, egyetemi tanár) (1978-) (szerkesztette) Szent István Társulat
nyomtatott anyag ; könyv ; ISBN 963-361-727-8